Manchester Uniteds hjemmeside: Solskjær blir vår midlertidige manager

Manchester United omtalte Ole Gunnar Solskjær (45) som klubbens midlertidige manager på hjemmesiden. Kort tid etter VGs avsløring ble tre Solskjær-videoer slettet. VG erfarer at Molde er positive til å slippe Solskjær.

Oppdatert 19. desember 2018

Artikkelen er over ett år gammel

Etter det VG forstår har det vært samtaler mellom Molde, Manchester United og Solskjær. Molde skal være positive til å la Solskjær gå, og alt tyder på at avtalen går i boks.

«Solskjær blir vår midlertidige manager, 20 sesonger etter at han sikret «The Treble» med DET målet på Camp Nou».

Det sto i en tekst på Manchester Uniteds egen hjemmeside - som du kan se under:

Foto: Skjermpdump, www.manutd.com.

Målet som omtales er da Solskjær ble matchvinner i Champions League-finalen i 1999.

Omtrent 20 minutter etter at VG avslørte dette, ble videoene borte fra søkemotoren på Uniteds hjemmeside. Linken fungerte fremdeles en stund etterpå, men innholdet var helt slettet 45 minutter etter VGs sak.

Sjekk Knut Arild Hareides reaksjon:

Rask favoritt

Totalt publiserte Manchester United tre innlegg om Solskjær tirsdag kveld. De hadde følgende titler:

«Solskjærs beste mål for United»

«Den mest berømte kvelden i Oles karriere»

«Historien om Solskjærs United-debut»

les også Johnsen tror Solskjær kan bli fast Manchester United-sjef

Stoffet var ikke synlig på forsiden, men om man søkte på «Solskjaer» kom disse treffene opp. Antagelig kan dette være stoff som skulle blitt vist på forsiden i forbindelse med en eventuell bekreftelse på at Solskjær blir United-manager.

Mye tyder på at 45-åringen fra Kristiansund blir det.

José Mourinho fikk sparken tirsdag formiddag. Solskjær seilet fort opp som favoritten til å ta over klubben som midlertidig manager blant flere britiske medier.

Se Beckhams gratulasjon til Solskjær i 2011:

Positiv til Solskjær

Wes Brown, tidligere United-lagkamerat med Solskjær, er positiv til nordmannen.

– Ole kan bringe tilbake kjærlighet og selvtillit til klubben, og da kan forhåpentligvis United bli et skremmende lag å møte igjen, skriver Brown i Daily Mail.

les også Henning Berg om Ole Gunnar Solskjær: – Passer til å lede Manchester United ut sesongen

Solskjær har en stor status i klubben og blant fansen, etter at han spilte i United mellom 1996–2007. Angriperen spilte 366 kamper og scoret 126 mål.

Etter han la opp, var han reservelagstrener i Manchester United mellom 2008–2011. Deretter tok han over Molde, før han hadde et mislykket opphold i Cardiff i 2014.

Siden 2015 har han trent Molde. Nylig skrev han ny kontrakt med Molde ut 2021-sesongen.

Erna Solberg, statsminister i Norge, gledet seg på Twitter over Solskjærs antagelige nye jobb. Hun la ut denne meldingen, før den ble slettet:

Dette sa Solskjær i 2012:

Publisert: 18.12.18 kl. 23:04 Oppdatert: 19.12.18 kl. 03:08

Les også